Opossumlar
Opossumlar (lat. Didelphidae) — heyvanlar aləminin xordalılar tipinin məməlilər sinfinin opossumkimilər dəstəsinə aid heyvan fəsiləsi. Bədəninin uzunluğu 8—50 sm, quyruğu 9—53 sm-dir. Bədəni qısa və yumşaq tüklərlə, bəziləri isə qılanlı uzun tüklərlə örtülüdür, Şimali və Cənubi Amerikada yayılmışdır. 65 növü əhatə edən 12 cinsi var. Meşələrdə və kollu cənkəlliklərdə yaşayır. Boğazlıq dövrü 12—16 gündür; 18 bala doğur. Balalarını 70 gün kisədə gəzdirir. Cücüyeyən və ya hərşeyyeyəndir. Ətindən istifadə edilir.